== Historie ==
=== Baggrund ===
Espergærde Centret blev forudset allerede i byens [[dispositionsplan]] fra 1960. Butikscenteret blev tegnet af arkitekterne [[Per Bruun]] og [[Per Christiansen (arkitekt)|Per Christiansen]]. Butikscenteret blev beregnet til at skulle betjene 12.000 indbyggere, at indeholde 5.500 m² og 700 parkeringspladser. Endvidere var planlagt [[børnehave]], [[bibliotek]], [[sygekasse]], kollektivhus med [[restaurant]] og selskabslokaler, [[Mørdrup Kirke|kirke]], ungdomsgård og andet. Der skulle være 2 butikstorve, hvoraf Vestertorv skulle anvendes til festplads, møder og lignende og være møbleret til rekreative formål. Men plan og virkelighed er to ting. Espergærde Centret blev opført i flere omgange, og hver gang ændredes planerne indtil, at der efterhånden kun var navnet tilbage af den oprindelige bycenterplan.
Historie Bygninger,_konstruktioner_og_anlæg Foreninger Organisationer